Randi Schmidt Grude

Randi Schmidt Grude (født 5. april 1945 i Mandal) er en norsk billedkunstner, bosatt i Grimstad. Hun arbeider i hovedsak med malerier i akryl og olje, tavler i ulike teknikker, keramikk og tre og ikoner etter orotdoks tradisjonMinge, Hans Otto (1999): Norske billedkunstnere Agder, s. 146..

Grude ble antatt i Unge Kunstneres Samfund i 1978 og er medlem i Norske billedkunstnere Agder (NBK-Agder). Hennes uttrykk er kjent som en fargesterk palett som ofte kombineres med symboler og fragmenter. Hun har studert ikonmaling hos en gresk ikonmaler, og man kan se spor av dette i maleriene og i tablene i tre, fiberbetong og keramikkKulturnett Aust-Agder: «Månedens kunstner i november 2012»  (besøkt 16. januar 2015).. Hun har en rekke separatutstillinger bak seg, både i kunstforeninger og kirker. Av separatutstillinger kan nevnes Fjære kirke (1996 og 1999), Strømmen kirke (1997) og Brevik kirke (1998), Høgskolekapellet, Kristiansand (1999) og Grimstad kunstforening (2000, 2006 og 2014). I november 2014 åpnet en stor adventutstilling med Grude i Reimanngården i Grimstad, i regi av Grimstad kunstforening. Utstillingen hadde tittel «Lux», og besto av 32 malerier. Nettavisa ablikk.no sa følgende om utstillingen:

Randi Schmidt Grude har også deltatt i en rekke gruppe-/kollektivutstillinger lokalt og i andre fylker i landet. Hun deltok blant annet på Sørlandsutstillingen (1978), Telemarksutstillingen  (1979) og Unge Kunstneres Samfunds  vårutstilling (1979). Hun har utsmykket dåpssakristiet i Grimstad kirke (1996). I forbindelse med 100-årsjubileet for kvinners stemmerett, deltok Randi Schmidt Grude på jubileumsutstillingen «Med kunsten som stemme» på Lindvedske hus i Arendal i mai 2013Heidi Arild: «Motstand og mykhet» i Agderposten, s. 16-19, 3. mai 2013.

Randi Schmidt Grude er blant annet innkjøpt av Mandal videregående skole (1979), Universitetet i Agder (1980) og Strømmen kirke (1997)Randi Schmidt Grudes hjemmesider (besøkt 16. januar 2015)..

 Referanser 

 Eksterne lenker 
 Randi Schmidt Grudes hjemmesider

Kategori:Norske billedkunstnere
Kategori:Personer fra Mandal kommune
Kategori:Fødsler i 1945